นลท.ปรับลดพอร์ตต่อ กด SET ปิดลบเกือบ 4 จุด สวนเพื่อนบ้าน!
นลท.ปรับลดพอร์ตต่อ กด SET ปิดลบเกือบ 4 จุด สวนเพื่อนบ้าน! โดยดัชนีปิดตลาดวันนี้ ที่ระดับ 1,595.58 จุด ลบ 3.96 จุด หรือ 0.25% มูลค่าการซื้อขาย 6.45 หมื่นล้านบาท
29 มิ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,595.58 จุด ลบ 3.96 จุด หรือ 0.25% มูลค่าการซื้อขาย 6.45 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้มีการปรับตัวเพิ่มขึ้นในการซื้อขายระหว่างวัน และมีการปรับตัวลดลงต่อ เนื่องจากนักลงทุนมีการปรับพอร์ตการซื้อขายอย่างต่อเนื่อง จากความกังวลในเรื่องของสงครามทางการค้าระหว่างสหรัฐฯ และจีน อีกทั้ง ค่าเงินบาทที่มีการอ่อนค่าลง ส่งผลให้เกิดการปรับลดพอร์ตลงต่อ
สำหรับแนวโน้มภาวะตลาดฯในสัปดาห์หน้า คาดว่าตลาดฯจะมีลักษณะคล้ายกับวันนี้ แต่มองว่าตลาดฯจะมีแนวโน้มที่ดีขึ้นได้หากสหรัฐฯไม่นำนโยบายของประธานาธิบดี โดนัลด์ ทรัมป์ ของสหรัฐฯ ที่มีการลงนามเรียกเก็บภาษีนำเข้าอลูมิเนียม 10% จากจีนมาใช้ อีกทั้งสัปดาห์หน้า เป็นสัปดาห์สุดท้ายที่สหรัฐฯและจีนจะมีการหาข้อสรุปร่วมกัน โดยมองว่า หากสหรัฐฯและจีนสามารถตกลงกันได้ก็จะเป็นปัจจัยบวกต่อตลาดฯ
พร้อมทั้งให้แนวรับที่ 1,563 จุด แนวต้านที่ 1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTGC มูลค่าการซื้อขาย 4,041.33 ล้านบาท ปิดที่ 73 บาท ลดลง 3.25 บาท
PTT มูลค่าการซื้อขาย 3,560.31 ล้านบาท ปิดที่ 48 บาท เพิ่มขึ้น 0.50 บาท
PTTEP มูลค่าการซื้อขาย 3,084.90 ล้านบาท ปิดที่ 140.50 บาท เพิ่มขึ้น 4.50 บาท
AOT มูลค่าการซื้อขาย 2,940.61 ล้านบาท ปิดที่ 63 บาท ราคาไม่เปลี่ยนแปลง
CPALL มูลค่าการซื้อขาย 2,919.16 ล้านบาท ปิดที่ 73.50 บาท ลดลง 1.25 บาท
 
ตลาดหุ้นเอเชีย
